Diari Oficial de la Generalitat Valenciana


Sumari del DOGV 8122, del 07-09-2017 (2017/7761)

DECRET 115/2017, d'1 de setembre, del Consell, pel qual es crea l'Institut Universitari de Biologia Integrativa de Sistemes (12sysBio) com a centre mixt entre l'Agència Estatal Consell Superior d'Investigacions Científiques i la Universitat de València.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8122

Data del DOGV
:   07-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7761


Data del document
:   01-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universitat de València
    * centre d'ensenyament

DECRET 115/2017, d'1 de setembre, del Consell, pel qual es crea l'Institut Universitari de Biologia Integrativa de Sistemes (12sysBio) com a centre mixt entre l'Agència Estatal Consell Superior d'Investigacions Científiques i la Universitat de València. [2017/7761]  
La Universitat de València ha proposat al Consell la creació de l'Institut Universitari de Biologia Integrativa de Sistemes (12sysBio), amb l'acord previ del Consell de Govern de data 26 d'abril de 2016 i informe favorable del Consell Social de data 3 d'octubre de 2016.  
La Universitat de València va subscriure, el 8 de març de 2016, un conveni específic de col·laboració amb l'Agència Estatal Consell Superior d'Investigacions Científiques per a la creació de l'Institut Universitari de Biologia Integrativa de Sistemes (12sysBio).  
La proposta de creació ha estat objecte de l'informe favorable de l'Agència Valenciana d'Avaluació i Prospectiva, emés el 26 de gener de 2017.  
De conformitat amb el que disposa l'article 12.3 de la Llei 4/2007, de 9 de febrer, de la Generalitat, de coordinació del sistema universitari valencià, el Ple del Consell Valencià d'Universitats i Formació Superior, en reunió de 12 de juliol de 2017, va tindre coneixement de la sol·licitud de creació de l'esmentat institut.  
Per això, d'acord amb el que estableix l'article 12.4 de la referida Llei 4/2007, de 9 de febrer, de la Generalitat, de coordinació del sistema universitari valencià, i l'article 10 de la Llei orgànica 6/2001, de 21 de desembre, d'universitats, a proposta del conseller d'Educació, Investigació, Cultura i Esport, d'acord amb l'article 28.c de la Llei 5/1983, de 30 de desembre, de la Generalitat, del Consell, el Consell, prèvia deliberació, en la reunió d'1 de setembre de 2017,  
  
  
  
DECRETE  
  
Article 1. Creació  
Es crea l'Institut Universitari de Biologia Integrativa de Sistemes (12sysBio) com a centre mixt entre l'Agència Estatal Consell Superior d'Investigacions Científiques i la Universitat de València.  
  
Article 2. Normativa aplicable  
L'Institut Universitari de Biologia Integrativa de Sistemes (12sysBio) es regirà pel que estableixen la Llei orgànica 6/2001, de 21 de desembre d'universitats, modificada per la Llei orgànica 4/2007, de 12 d'abril, i la Llei 4/2007, de 9 de febrer, de la Generalitat, de coordinació del sistema universitari valencià, i pel que disposen els Estatuts de la Universitat de València Estudi General i el seu propi reglament de règim intern.  
  
DISPOSICIONS ADDICIONALS  
  
Primera. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i l'execució del que disposa aquest decret.  
  
Segona. Incidència pressupostària  
La implementació i el desenvolupament d'aquest decret no podran tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport i, en tot cas, les despeses hauran de ser ateses amb els mitjans personals i materials propis de la Universitat de València  
  
DISPOSICIÓ FINAL  
  
Única. Entrada en vigor  
Aquest decret entrarà en vigor a partir de l'endemà de la seua publicació en el Diari Oficial de la Generalitat Valenciana.  
Contra aquest decret, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de la Llei 39/2015, tenint en compte que no es poden simultaniejar els dos recursos mencionats.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 1 setembre de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ